România, sursă de inspirație pentru actorii americani. Joseph Gordon-Levitt caută imagini din țara noastră pentru un nou proiect.
Actorul Joseph Gordon-Levitt a postat pe Facebook o poză cu Castelul Peleş. În descriere îşi îndeamnă fanii să-i trimită imagini spectaculoase din România. Actorul american lucrează la un nou proiect despre România, care se numește "The Colors of Romania".
Joseph Gordon-Levitt a devenit cunoscut încă din copilărie, când a jucat în serialul "A Treia Planetă de la Soare". Actorul a apărut apoi în filme ca "Inception", "The Dark Knight Rises" sau "500 Days Of Summer" şi a dublat recent rolul unui miliţian din România comunistă. El a cerut acum ajutorul fanilor săi. Actorul american a scris pe reţelele sociale că lucrează la un nou proiect pe site-ul său, hitRECord, şi şi-a îndeamnat fanii să caute prin imaginile lor spectaculoase pe care le au din ţara noastră.El dă drept exemplu, pe contul de Facebook o fotografie cu Castelul Peleş. Proiectul se numeşte The Colors of Romania şi cuprinde deja în jur de 200 de imagini minunate din ţara noastră, urcate deja în platformă.Gordon-Levitt a înfiinţat compania de producţie online HitRecord în 2004, iar din 2014 are şi propria emisiune TV, HitRecord on TV, premiată cu Emmy pentru Creativitate.El a dublat în 2017 rolul principal din Comrade Detective, un serial cu miliţieni din România comunistă.